
Sažetak 

Ne postoji jedinstvena definicija ljubavi, ali je nedvojbeno da je zdrava ljubav preduvjet fizičkog, psi- 
hičkog, duhovnog i socijalnog blagostanja, a samim time 1 preduvjet cjelokupnog zdravlja. S logotera- 
peutskog stajališta postoje tri dimenzije ljubavi. Fizička komponenta predstavlja nagonsku komponentu 
koja brine o produženju ljudske vrste, psihička komponenta je prisutna u fazi zaljubljenosti u kojoj vidi- 
mo bitne odlike i ljudske osobe te se približavamo psihičkoj unutrašnjosti osobe u koju smo zaljubljeni. 
Ljubav se u potpunosti očituje kroz duhovnu dimenziju koja svjesno uključuje tjelesnu i psihičku kom- 
ponentu, te se kroz duhovnu dimenziji odlučujemo za osobu u svim njenim dimenzijama radi njezine 
jedinstvenosti. Pošto je logoterapijska premisa da je duhovna komponenta čovjeka neovisna o bolestima 
te nužno zdrava, tako je 1 ljubav doživljena kroz duhovnu dimenziju nužno zdrava. Duhovna dimenzija 
ljubavi je svevremenska i neovisna je o svim promjenama fizičke i psihičke komponente koje se proto- 
kom vremena događaju (Vukoja i sur 2015). Logoterapija ističe pet izrazitih opasnosti za ljubav. Ubrzan 
životni tempo ističe pitanje gubitka životne orijentacije i smisla uz stvaranje osjećaja egzistencijalnopg 
vakuuma, uz zatvoren krug tempa kao uzročnika ovisnosti i neuspjela pokušaja samoizlječenja. Pret- 
jerana seksualiziranost je neuspio pokušaj ostvarivanja ljubavi kroz samo fizičku dimenziju što dovodi 
do psihičke patnje i izoliranosti duha. Dosada je jedan od vodećih faktora u razvoju psihičkih smetnji i 
destrukcije ljubavi, jer čovjek u besmislu provodi vrijeme. Negativističan stav i pretjerano potenciranje 
negativnog u potpunosti prožimlje čovjeka izravno ugrožavajući sve njegove dimenzije. Manipulira- 
na nemoć nastaje produbljivanjem egzistencijalnog vakuuma u potpun gubitak osjećaja za vrijednosti 
općenito. Frankl navodi da je ljubav je najvažniji element za očuvanje ljudskog života 1 najvažniji el- 
ement za očuvanje zdravlja u psihohigijenskom smislu (podrazumijevajući trodimenzionalnost ljudske 
osobe). 


Ključne riječi: ljubav, logoterapija, duhovna dimenzija ljubavi, egzistencijalni vakuum, manipulirana 
nemoć, seksualiziranost 


Abstract 

There is no single definition of love, but it is certain that a healthy love prerequisite physical, mental, 
spiritual and social well-being, and therefore precondition of overall health. With logotherapeutic stand- 
point there are three dimensions of love. The physical component is an innate component that takes care 
of the extension of the human species, psychological component is present in the phase of falling in 
love in which we see the essential features of the human person and are approaching the psychological 
interior of the people in that we love. Love 1s fully reflected in the spiritual dimension that consciously 
includes physical and psychological component, and the spiritual dimension decides for a person in all 
its dimensions because of his/her uniqueness. Logotherapeutic premise is that the spiritual component of 
human is independent of disease and necessarily healthy, so it is the love experienced with spiritual di- 
mension necessarily healthy. The spiritual dimension of love is timeless and independent of any changes 
in the physical and psychological components that can occur over time. Logotherapy points out five 
distinct dangers for love. A fast lifestyle stresses the question of loss of life orientation and the creation 
of a sense of meaning existence vacuum, with closed circuit tempo as the cause of addiction and failed 

attempts of self-healing. Excessive sexuality is a failed attempt to make love through a physical dimen- 
sion, which leads to mental suffering and isolation of the spirit. Boredom is one of the leading factors in 
the development of mental disturbances and destruction of love, because of spending time in absurdity. 
Negativistic attitude and over-emphasizing the negative fully impregnates man directly threatening all 
its dimensions. Manipulated impotence occurs deepening existential vacuum in the complete loss of 
the sense of values generally. Frankl said that love is the most important element for the preservation of 
human life and the most important element for health in psychohygienic terms (assuming the three-di- 


mensionality of the human person). 


Uvod 


Gotovo svaki treći brak u Republici Hrvatskoj 
završava razvodom, a u razvijenim zapadnim 
zemljama godišnji broj sklopljenih brakova i raz- 
voda praktički je jednak. Kad se tomu pridoda i 
određeni broj brakova u kojima manjka ljubavi, 
ali koji se iz inih razloga održavaju, možemo reći 
da je nedostatak ljubavi, prevladavajuća patološ- 
ka ljubav ili pak sindrom slomljenog srca jedan 
od glavnih razloga psihosocijalnih, a posljedično 
tome i fizičkih oboljenja. Najnovija istraživanja 
(Yamćogo i sur 2015) jasno povezuju određena 
kardio i cerebrovaskularna te maligna oboljenja s 
depresijom, dugotrajnom anksioznošću i stresom 
(Ho i sur 2015) u čijoj podlozi zasigurno i jedan 
od faktora jest određena devijacija ljubavi. Pose- 
ban logoterapijski pojam koji sve dovodi u svezu 
jest noopsihomatika, princip koji sitiče da je imu- 
nološki sustav izravno ovisan o emocionalnom 
stanju, a emocionalno stanje je ovisno o ispun- 
jenju smisla. Sve veći broj mladih ljudi obolje- 
va od bolesti koje su se povezivale sa starijom 
životnom dobi što bi zasigurno trebao biti razlog 
za preispitivanje zapadnjačkog načina života 
u kojemu su sve ljudske, ali 1 više vrijednosti, 
stavljene pod upitnik. U neprestanom jurcanju 
za novim izazovima čovjek posve zaboravlja na 
sebe, a čovjek koji ne uočava sebe ne mari ni za 
druge. S druge strane, čovjek koji je zaboravivši 
na sve humane norme postao sam sebi svrha pos- 
tojanja, ne mari za druge jer pokušava besmislom 
ispuniti prazninu u sebi samome. Djeca rođena 
u nedostatku ljubavi, kao i djeca iz razorenih 
obitelji, ali 1 djeca iz netradiocionalnih zajed- 
nica jednako kao 1 zapostavljana djeca u tradi- 
cionalnim obiteljima zasigurno imaju određen 
stupanj psihosomatskih ali i socijalnih problema 
(Cohen i sur 2015). Sve veći broj djece oboljele 
od sindroma smanjenje pozornosti, sve veći broj 

sucida i ovisnosti u tinejdžerskoj dobi, kao i sve 
veći broj odlazaka maloljetnika psiholozima 
nisu produkt razvoja svijeta, već najvjerojatnije 
sustavnog zanemarivanja ljubavi i tradiciona- 
Inih vrednota (Horan i Widom 2015). Prava is- 
traživanja na tu temu vrlo vjerojatno nikada neće 
biti provedena. Za očekivati je u skoroj budućno- 
sti sve veću ,,liberalizaciju“ braka ili životnog 
zajedništva kao dodatnog čimbenika u destabi- 
lizaciji društva kroz dekriminalizaciju pedofilije 
i demistifikaciju poligamije, zoofilije ili drugih 
devijatnih moralnih i društvenih obrazaca. Za- 
padna kultura i zapadnjaci su odbacivši istinsku 
ljubav, ,,a prigrlivši kao glavne idole sebe same, 
svoj materijalizam, svoj individualizam, hedoni- 
zam, konzumizam, prazni racionalizam i sve os- 
tale nastranosti i sljepoće, počeli metaforički 1 
doslovno ubijati sve što su bili i što jesu“ (Tomić 
2015). Tendencija obezvrijeđivanja nesebične 
ljubavi postaje mantra zapadnog života jer je za 
vlastiti besmisao potrebno naći opravdanje koje 
se pronalazi tek kada se zatire nesebična ljubav 
kao osnova socijalno i psihofizički stabilne tradi- 
cionalne obitelji. S druge strane, uništavanje 
tradicionalne obitelji ekonomsko je pitanje u ko- 
joj prvenstveno treba zatrti ekonomski stabilnu i 
donekle nezavisnu zajednicu u mnoštvo zavisnih 
pojedinaca. Zavisni su pojedinci psihosocijalno 
ranjeni te pokušavaju ispuniti prazninu nasta- 
lu destrukcijom obitelji prolaznim životnim ra- 
dostima potičući vlastiti konzumerizam i ispraz- 
nost, odnosno u egzistencijalni vakuum. 


Logoterapija 


Logoterapija je vrsta psihoterapije koja se bavi 
proučavanjem smisla ljudske egzistencije 1 
pronalaženjem tehnika kojima se ljudima može 
pomoći da otkriju vlastiti smisao života. Osniv- 
ač logoterapije je Viktor Frankl (1905. — 1997.), 

bečki neuropsihijatar i pripadnik Treće bečke 
škole psihoterapije koji je na osnovu vlastitih 
iskustava i promišljanja u koncentracijskom 
logoru utemeljio logoterapiju. Osnova koju 
logoterapija promiče jest jedinstvenost psihičke, 
fizičke i duhovne dimenzije čovjeka, u kojemu 
je duhovna dimenzija neoboljiva. Duševna i 
duhovna instanca su međusobno povezane i ner- 
askidive te ovise jedna o drugoj, dok nasljeđe, 
kultura, utjecaj okoline, podrijetlo, obrazovan- 
je i brojni drugi faktori određuju jedinstvenost 
i neponovljivost osobe, njezina/njegova načina 
života (Bagarić Krakan 2014). Svaki pojedinac 
ima određenu zadaću za njega samoga, koja je 
samo njemu dana. Jedinstvenost te zadaće očituje 
se u njezinom otkriću, a ne datosti, stoga pojedi- 
nac neprestano traga za smislom u svakoj pojed- 
inoj životnoj situaciji, pa tako i smislom vlastita 
života (Bagarić Krakan 2014). Životni smisao 
je jedinstven svakom čovjeku i njegovom živo- 
tu. Otkriti novi smisao života ne znači da je onaj 
prethodni bio pogrešan. To je vrlo bitna činjenica 
čijim usvajanjem štitimo sebe od osećaja diskon- 
tiuteta vlastite prošlosti i različitih načina na koje 
smo sebe u njoj doživljavali (Miletić 2011). Sva- 
ka osoba ima slobodan izbor, slobodu od nečega 
ili slobodu za nešto. Primjerice, odricanje čov- 
jeku uskraćuje trenutnu ugodu ili zadovoljstvo 
ali empatijski usmjereno odricanje prema dru- 
gom čovjeku će ga ispuniti i dati konačni smis- 
ao učinjenoj gesti (Miletić 2011). Glavni uzrok 
brojnih bolesti današnjice Frankl vidi u poman- 
jkanju svrhe i smisla života, što uzrokuje duševni 
nemir, “besciljnosti", “besmisla" i “praznine? 
(noogene neuroze). Logoterapija uči kako u 
životu postoji objektivni i opći smisao koji vraća 
ljudima vjeru u život i budi smisao za odgovor- 
nost. Budući da je čovjek slobodno i odgovorno 
biće, Frankl ne priznaje nikakav determinizam 
koji bi upravljao njegovom sudbinom. Čov- 
jek je kovač svoje sreće i sposoban je otkrivati 
vrednote života, u čemu ga vodi savjest, koja je 
njegov “organ smisla" (Puljić 2005). Logotera- 
pija govori o elementarnoj ljudskoj potrebi au- 
totranscendencije, nadrastanja samog sebe, radi 
nečega ili nekoga tko će životu dati smisao. Čes- 
to se ljudi razočarano ispituju, u što su potrošili 
dosadašnji život 1 da li je to zaista sve što bi tre- 
bali doživjeti. Frankl je naglašavao da ne postoji 

»Kolektivna krivnja niti kolektivna zasluga“ jer 
odgovornost za naše osobno ponašanje nosimo 
mi sami. Promatrajući i istražujući ljudsku psi- 
hu Frankl je otkrio da je najmasovnija neuroza 
današnjeg vremena noogena neuroza. Riječ je o 
stanju u kojem čovjek ne vidi nikakvog smisla 
svome životu pa prema tome živi u egzistencijal- 
nom vakuumu. Simptomi tog vakuuma jesu ne- 
dostatak volje za životom, nedostatak životnog 
smisla, nedostatak volje da se odraste i preuzme 
briga za svijet ,,non future generation“ (Pahljina 
2012). Teoriju o logoterapiji Frankl sažima u tri 
pojma: slobodna volja, volja za smislom 1 smis- 
ao života (Puljić 2005). Depresivno raspoložen- 
je može biti posljedica noogene neuroze ili kao 
reakcija na različite gubitke u životu (smrt bliske 
osobe, raspad braka, gubitak službe, tjelesna ozl- 
jeda ili bolest i slično). Važno je znati da postoje 
događaji i životne okolonosti iz prošlosti koji se 
ne mogu promijeniti, također i naše tjelesno i psi- 
hičko zdravlje spada u neizmjenjivu kategoriju. 
Međutim to što ću sa svime time napraviti, kakav 
ću stav zauzeti ovisno je isključivo o meni, mogu 
se doživljavati kao nemoćna žrtva, mogu izabrati 
ulogu osobe kojoj se cijeli život događa krivnja, 
ali se mogu i odmaknuti od traumatske situacije i 
pogledati sebe iz distance. Mogu potražiti što se 
u mojoj ličnosti skriva, koji talenti nisu iskorište- 
ni, što me veseli, što bih dobrog mogli napraviti 
za svijet u kojem živimo (Pahljina 2012). 


Logoterapijski pogled na ljubav 
Dimenzije ljubavi 


S obzirom da logoterapija gleda čovjeka kao 
trodimenzionalno biće u jedinstvu psihofizičke 
s duhovnom dimenzijom na isti načine sagleda 
i ljubav. Stoga izdvajamo tri logoterapijske di- 
menzije ljubavi. 

Fizička dimenzija ljubavi najjednostavnija je i 
najosnovnija dimenzija ljubavi. Na biološkom 
nivou je prisutna nagonska komponenta koja 
brine o zadovoljenju osnovnim nagona među ko- 
jima je i nagon za produženje ljudske vrste. U 
tijelu osjećamo podražaje i promjene povezane s 
našim nagonima, hormonske i neurotransmiter- 
ske prilagodbe koje organizam pripremaju za 
zadovoljenje osnovnih funkcija. Pošto je fizič- 

ka dimenzija osnovna i u velikom svom dijelu 
nesvjesna, ne predstavlja osobni odnos u užem 
smislu. Kroz fizičku dimenziju nije moguće niti 
ostvariti bilo kakav dublji odnos, ali je zdrava 
fizička dimenzija nužna u potpomaganju 1 razvo- 
ju te stabilizaciji ostalih dimenzija (Frankl 1978, 
1980, 1990, 1998, 2010). 

Psihička dimenzija ljubavi najizraženija je 1 po- 
javljuje se u fazi zaljubljenosti. Osim osnovne 
fizičke privlačnosti primjećujemo i bitne odlike 
pertnerske ličnosti, približavamo se njezinoj/ 
njegovoj psihičkoj unutrašnjosti. Zdrava psihič- 
ka dimenzija bazira se na kompatibilnosti život- 
nih i svjetonazorskih stavova, zajedničkih intere- 
sa i hobija. Zdrava psihička dimenzija preduvjet 
je za razvoj ljubavi kroz duhovnu dimenziju, ali 
isto tako nužan je faktor stabilnosti fizičke di- 
menzije (Frankl 1978, 1980, 1990, 1998, 2010). 
Duhovna dimenzija ljubavi je svjesna i tjelesne 1 
psihičke, te ih uključuje. Osobu volimo radi nje 
same, a ne radi njenog vanjskog izgleda ili za- 
jedničkog interesa. Na duhovnom nivou volimo 
osobu u svim njenim dimenzijama radi njezine 
jedinstvenosti, neponovljivosti, dakle njene biti 
i bez obzira na sve promjene koje će vrijeme 
donijeti. S obzirom da je duhovna dimenzija 
konstantna i neoboljiva ona je nužna za održanje 
ljubavi kroz godine bez obzira na ugroze i mi- 
jene kroz koje prolaze fizička 1 psihička dimen- 
zija. Potpuno zdrava ljubav može se ostvariti 
isključivo kroz zdravu duhovnu dimenziju. Iz 
duhovne dimenzije proizlazi vjernost (ako je u 
ljubav uključena duhovna dimenzija ona posta- 
je neovisna od psihofizičkih dimenzija te prelazi 
granice prostora i vremena i nastavlja se i nakon 
smrti voljene osobe), isključivost (da je svaka 
osoba jedinstvena i da ju ne možemo zamijeniti 
niti jednom drugom osobom), samonadilaženje 
(ljubav na prvoj ili drugoj dimenziji može biti i 
egoistična, a na duhvnoj dimenziji je ona u pot- 
punosti nesebična). Fizička i psihička dimen- 
zija važne su za razvoj ljubavi, ali je duhovna 
dimenzija zaslužna za njeno održavanje i njenu 
trajnost, tj. njeno zdravlje. Primjer za to je svaka 
ljubav koja se održava duž godine unatoč svim 
intrinzičnim i ekstrinzičnim opasnostima koji 
neminovno i svakodnevno u kušnju stavljaju psi- 
hičku i fizičku dimenziju. Čovjek je biće smisla i 
biće s vlastitom odgovornošću te upravo zahval- 

jujući zdravoj duhovnoj dimenziji odlučuje vol- 
jeti i odabrati ljubav, prevladavajući sve trenutne 
ugroze (Frankl 1978, 1980, 1990, 1998, 2010). 
Pošto je čovjek društveno i socijalno biće, a 
njegovi osjećaji usmjereni prema drugom biću, 
također se u logoterapijske dimenzije ljubavi 
može uvrstiti i četvrta dimenzija prema učenjima 
Andrije Štampara, a riječ je o socijalnoj. Sva se- 
bična 1 ljubomorna ljubav predstavlja patološku 
ljubav, odnosno stanje ugroze za ostale dimen- 
zije. 


Logoterapijski čovjek i ljubav 


Frankl ističe da je čovjek posve čovjek zapravo 
tek onda kad se posve posvećuje nekoj drugoj os- 
obi, posve on sam postaje onda kad ne vidi i zab- 
oravlja samog sebe. Iz te tvrdnje nužno proizlazi 
kako je čovjeku za očuvanje vlastitog duševnog 
zdravlja potrebno biti usmjeren ka nečemu što 
je izvan njega samog. Zbog toga je jasno da je 
ljubav intencionalan akt, jer se za ljubav čovjek 
odlučuje, ona mu nije nametnuta, nego ju čov- 
jek prihvaća. Jednako kao i smisao, čovjek traži 
ljubav jer mu je potrebna za pronalazak njegov- 
og specifično humanog u vlastitnoj egzistenciji 
koja pronalazi ispunjenje u vlastitoj autotrans- 
cendenciji. Stoga možemo sa sigurnošću tvrditi 
da je i ljubav sama samonadrastanje, jer pojedi- 
nac svjesno prihvaća različitu individuu radi nje 
same kako bi upotpunio vlastitu trodimenzional- 
nost te usmjerio svoju aktivnost prema odredištu 
kao psihofizičkoj korelaciji i načinu bivanja, 
odnosno vlastite autotranscendencije. Problem 
može nastati kod depresivnih struktura ličnosti 
kod kojih biti usmjeren ka nečemu može prerasti 
u opsesiju 1 žrtvovanje, umjesto u autotranscen- 
denciju. Žrtvovanje znači zanemarivanje skrbi za 
vlastitu osobu te pretjeranu i nepotrebnu brigu 
za druge, koje to može opterećivati i lako pre- 
rasti u patološki odnos. Za razliku od životinja 
kod kojih želja za ugodom i zadovoljstvom te is- 
punjavanje nagona predstavlja ispunjenje smisla, 
kod čovjeka ugoda i zadovoljstvo nisu specifič- 
no ljudski osjećaji. Čovjek doživljava smisao 
nevezano sa zadovoljstvom jer živi u duhovnoj 
dimenziji. Nije nužno da nešto radimo isključivo 
iz zadovoljstva već možemo raditi i u suprotno- 
sti sa našim zadovoljstvom ako je to radi ispun- 

jenja smisla. Ugoda i zadovoljstvo nisu primarni 
pokretači ponašanja nego je to isključivo posto- 
janje smislenog cilja. Primjerice, odricanje čov- 
jeku uskraćuje trenutnu ugodu ili zadovoljstvo, 
ali empatijski usmjereno odricanje prema dru- 
gom čovjeku će ga ispuniti i dati konačni smis- 
ao učinjenoj gesti. Ukoliko je čovjekova pažnja 
usmjerena na neki smisleni cilj, nužna nuspojava 
je zadovoljstvo. Ako netko radi nešto smisleno 
radi postizanja sreće stvara se isprazni circulus 
viciosum egzistencijalnog vakuuma. Zadovoljst- 
vo ne može biti glavni cilj nego samo nuspojava 
postizanja glavnog cilja. Kao biće koje odluču- 
je, čovjek ,neprestano odlučuje što će biti on 
sam u slijedećem trenutku“, odluka koju donese 
ima posljedičan utjecaj na njegovu osobnost što 
ga čini suodgovornim za sebe. Iz tog razloga u 
ljubavi je nužno učiti i naučiti se odricati (Frankl 
1978, 1980, 1990, 1998, 2010). 


Problemi u ljubavi 


S logoterapijskog aspekta 5 je najvećih problema 
s kojima se ljubav susreće, a sve ih je moguće 
prevenirati. Prvenstveno problem predstavlja 
vezivanje u emocionalno nestabilnom i nerazvi- 
jenom razdoblju u kojem mnogi patološki odnosi 
prerastaju u nezdravu ljubav i postaju izvor kas- 
Nijih frustracija jer se osobe vežu dok nisu u pot- 
punosti psihofizički razvijene i stabilnog duha. 
Zatim vezivanje uz prolazne vrijednosti poput 
novca, utjecaja, nasljeđa, spolnih odnosa i slič- 
no, koji predstavljaju prolazne i krive vrijedno- 
sti na kojima nije moguće graditi buduće zdrave 
odnose 1 koji nikada ne mogu izrasti u zdravu 
ljubav. Potom su tu nespojivi kompromisi. Pre- 
velike različitosti 1 pokušaj njihova pomirenja 
neprincipjelnim i nespojivim kompromisima re- 
zultiraju nezadovoljstvom i frustracijom u oba 
partnera što naposlijetku neminovno dovodi do 
bolnog i burnog razlaza. Bitan je čimbenik i strah 
od samoće. Patološki strah od samoće tjera čov- 
jeka da se zadovolji neadekavatnim izborom koji 
mu je u trenutku odabira prihvatljivija opcija od 
samoće. Kasnije će neadekvatan izbor rezultirati 
nespojivim kompromisima i patološkim odnosi- 
ma praćenim emocionalnom nestabilnosti. Na- 
poslijetku velik predstavlja rigidnost. Plastičnost 
odnosa i odupiranje partnerovim mijenama pred- 


35 


stavlja problem jer odbijanjem promjena odbija- 
mo 1 partnersku osobu. Nužno je imati otvorenu 
mogućnost za partnerove promjene, vjerovati da 
se partner može promijeniti i prihvatiti životne 
promjene te se prilagoditi novonastaloj situaciji. 
Nijedna osoba ne ostaje zauvijek onakva kakva 
jest kad smo je upoznali, pa ni mi sami. 

Prema Franklu postoje tri glavna preduvjeta za 
održavanje odnosa, odnosno ljubavi. Potrebno 
je jasni uočiti cilj koji treba biti zajednički ob- 
jema osobama u odnosu, oko cilja nisu mogući 
kompromisi. Oba partnera trebaju donositi poš- 
tene 1 iskrene te nesebične zaključke koji ne 
smiju biti na štetu jednog od partnera. Uzajamni 
odnos nužno je zajedno trenirati, birati zajed- 
ničke aktivnosti i vježbati zajedničko donošenje 
odluka i zaključaka što će blagotvorno djelovati 
na buduće procese donošenja odluka. Frankl se 
također posebno osvrće i na konflikte u odnosi- 
ma, posebno ističući problem sebičnog traženja 
vlastitog smisla bez obzira na partnera i njegove 
potrebe te time naglašava i socijalnu dimenziju 
ljubavi (Frankl 1978, 1980, 1990, 1998, 2010). 
Osnovne misli o ljubavi po Franklu 

Ljubav je najvažniji element za očuvanje ljudsk- 
og života i najvažniji element za očuvanje zdravl- 
jau psihohigijenskom smislu (podrazumijevajući 
trodimenzionalnost ljudske osobe). Frank1 pr- 
venstveno vidi ljubav kao “doživljavanje druge 
osobe u svoj njezinoj jedinstvenosti i nepon- 
ovljivosti“ te ,,kao intencionalni akt“ (namjernu 
aktivnost) usmjeren na nekog ili neštoizvan nas 
samih. 

Frank ističe ljubav kao troslojni dar. Prvenstve- 
no ističe ljubav kao milost, ljubav ne možemo 
kupiti, niti ju možemo uzeti, ljubav ne očeku- 
je zahvalnosti, ali ju podrazumjeva. Ljubav ne 
podrazumjeva očekivanje, ne podrazumjeva ni 
uzvraćanje. Ljubav ne predstavlja ni pravo, niti 
dužnost. Ljubav nije dobitak nego dar, ne može- 
mo učiniti ništa protiv toga da budemo nečiji ob- 
jekt ljubavi, isto tako ne možemo nekoga natje- 
rati da ljubavi uzvrati. Ljubav je namjeran odabir 
dvije osobe, ali je ona i dar koji se nudi na izbor. 
Zatim naglašava čarobnu moć ljubavi koja mi- 
jenja doživljavanje svijeta ili osoba, zaljubljena 
osoba vidi u drugome vrijednosti i potencijale 
kojih možda drugi nisu svjesni. Frankl navodi da 
ljubav nije slijepa, nego jasnovidna za vrednote, 

na taj način širi mogućnosti drugoga da se razvija 
u željenom pravcu, obogaćavajući ga. Naposlij- 
etku zagovara čudo ljubavi, jer začeće kao čudo 
ljubavi nije posebna zasluga čovjeka, ono je dar 
u kojemu čovjek samo sudjeluje. Kroz dijete 1 
novi naraštaj, ljubav i osoba autotranscendiraju. 


Logoterapeutske teze o ljubavi 


Logoterapijsko poimanje ljubavi u bitnome se 
razlikuje ne samo od općih svjetovnih shvaćan- 
je, nego i od bitnih poimanja drugih psihotera- 
pijskim smjerova. Prema tome, ljubav je prven- 
stveno stav, a ne osjećaj kako je to uobičajeno 
misliti. Osjećaj jest zaljubljenost, ali to je samo 
jedna dimenzija ljubavi. Ljubav je bezuvjetna 
odluka za otvaranje i proširenje vlastitih grani- 
ca, da bi prihvatili drugoga u svoj njegovoj ra- 
zličitosti 1 neponovljivosti. To pak znači da se 
ne postavljaju uvjeti za ljubav jer je ljubav be- 
zuvjetna. Nužno je konstantno proširivati vlastite 
granice, kako bismo za drugoga stvorili prostor u 
vlastitom svijetu, na taj način sebe obogaćujemo, 
ali i usrećujemo drugu osobu koja treba doživjeti 
da ju osoba koja ju pušta u vlastite granice ljubi. 
Pritom valja paziti da se vlastiti svijet ne preda 
drugome, nego da ga se u koegzistenciji pusti da 
se zajednički stvara novi svijet. 

Ljubav prema drugome istovremeno je i ljubav 
prema samome sebi. Ne postoji ljubav koja bi 
isključivala i ljubav do vlastite osobe, čak i u 
slučaju jednostrane ljubavi ima ona pozitivan 
učinak na osobu. Ako ljubimo bližnjega kao 
samoga sebe, onda moramo ljubiti i sebe kao 
svoga bližnjega. Zato je autotranscendencija pro- 
ces koji traje cijeli život, predstavlja rast i razvoj 
prema nečemu što ima svoju vrijednost i veće je 
od poimanja vlastite osobe (Frankl 1978, 1980, 
1990, 1998, 2010). 

Zdrava ljubav podrazumijeva slobodu koju sva- 
ka osoba treba kako bi se razvijala i napredovala 
u svojoj jedinstvenosti, ako netko vene ili kao 
osoba siromaši potrebno je zapitati se umire li 
zdrava ljubav 1 što to činim da moj rast guši dru- 
gog pojedinca. 

Također je bitno neprestano razvijati sposobnost 
za ljubav jer je ljubav odlična prevencija svih 
kolektivnih neuroza, koje su prema Franklu kvazi 
neuroze, koje predstavljaju paraklinički fenomen 

jer se kod njih radi o bolesnom duhu vremena 
(Frankl 1978, 1980, 1990, 1998, 2010). Bole- 
sni duh vremena preko kolektivnog organizma 
utječe na pojedinca uzrokujući patološke posl- 
jedice poput patološkog životni stava ili život- 
no držanje sklono kriznom reagiranju i brzom 
prijelazu u neurozu (Lukas 2006, 2013). Osoba 
koja sebe izgrađuje kroz zdravu ljubav zajedno 
sa svojim partnerom ima potrebnu životnu sta- 
bilnost i usmjerenost te zajednički cilj koji pre- 
ventivno djeluje na podložnost kolektivnim neu- 
rozama i njenim simpotmima poput provizornog 
držanja (odričemo se hedonizma i sebičnosti u 
korist zejedničkog cilja i odgovornosti), fatalis- 
tičkog životnog stava (ako smo svjesni da smo 
se namjerno odlučili za ljubav ne možemo se iz- 
vlačiti na frazu da nije moguće uzeti slobodu u 
svoje ruke jer je i tako sve unaprijed određeno), 
kolektivističkog mišljenja (ako se odlučimo za 
zdravu ljubav 1 vrednote koje predstavlja ne pod- 
liježemo pritiscima okoline i kolektivizma mase; 
to ne znači da ne treba slušati savjete već da svo- 
jevoljno u ljubavi biramo osobu koja možda ne 
zadovoljava kriterije mase ali jest kompatibilna 
kao životni partner za nas, odnosno ako skupa 
prepoznajemo vrednote i zastupamo stajališta 
u koja smo uvjereni) te naposlijetku fanatizma 
(ljubav je staložena, a fanatizam kao vrhunac 
kolektivističkog mišljenja nije spojiv sa zdravom 
ljubavlju, jer fanatik ne samo da uništava samog 
sebe, nego uništava i sve oko sebe. Prema Frank- 
lu, postoje sredstva koja mogu uništiti i najsvetiji 
čin (Frankl 1978, 1980, 1990, 1998, 2010). 


Opasnosti za ljubav 
Ubrzan životni tempo 


Sve ubrzaniji čovjekov ritam života problem je 
životne orijentacije pojedinca, jer u odsutnosti 
životne orijentacije ljudi ne znaju zbog čega žive 
niti zbog čega umiru. Frankl navodi da što čovjek 
manje prepoznaje vlastiti životni smisao to više 
ubrzava vlastiti tempo, što pak stvara osjećaj eg- 
zistencijalnog vakuuma. U takvim slučajevima 
tempo dobiva značenje droge, jer ubrzavanjem 
tempa pokušavamo ispuniti nastali egzistenci- 
jalni vakuum. Ubrzani tempo je istovremeno i 
uzrok bolesti i neuspio pokušaj samoizliječenja 

(Lukas 2006, 2013). 
Seksualiziranost 


Egzistencijalni vakuum se pokušava zatomi- 
ti pretjeranom seksualnom aktivnošću u kojoj 
nema više ograda ili tabua. Sve veće devijant- 
nosti u ispoljavanju fizičke dimenzije rezultat su 
pojednostavljivanja ljubavi na jednu dimenziju 
(fizičku) što pak dovodi do psihičke i socijalne 
patnje te naposlijetku izoliranosti duhovne di- 
menzije čovjeka. Hiperseksualiziranost postaje 
sama sebi svrha i stil života jer psihički i duhov- 
no oskvrnjeni pojedinci traže nove žrtve kako 
bi ispunili vlastiti egzistencijalni vakuum. U 
društvu u kojem je prisutan velik pritisak, čak 1 
mobbing za prisiljeno ponašanje radi postizan- 
ja sreće, čovjek se teško oslobađa pritiska čako 
i ako ide prema nekom smislenom cilju što i u 
zdravih pojedinaca dodatno stvara i generira 
podlogu za razvoj krize (Frankl 1998, 2010, Lu- 
kas 2006, 2013). 


Dosada 


Dosada predstavlja vodeći čimbenik u razvo- 
ju psihičkih smetnji kao što su vikend neuroza, 
neuroza kod odlaska u mirovinu, kriminal i slič- 
no. Isto tako, u dosadi je čovjek skloniji devijat- 
nim oblicima ponašanja koji mogu narušiti psi- 
hofizički integritet, dovesti do socijalne izolacije 
te naposlijetu destrukcije ljubavi (Frankl 1998, 
2010, Lukas 2006, 2013). 


Potenciranje negativnog 


Negativizmu kao u javnosti širokopropagiranom 
i zastupanom stavu teško se oduprijeti. Preplavl- 
jeni promašenim životima i negativizmom ljudi 
se prepuštaju dekadenciji optimizma u kojemu 
žive što snažno prožima čovjeka dovodeći prvo 
do hormonskih i neurotransmiterskih poremećaja 
na fizičkoj razini, zatim do psihičkih poremeća- 
ja poput raznih neuroza, depresija i raznih ob- 
lika anksioznosti, do socijalnih poremećaja koji 
zatvaraju čovjeka u sebe i dodatno pogoršavaju 
njegovo psihofizičko stanje. Sve navedeno na- 
poslijetku dovodi do izoliranosti i ugroze duha 
(Frankl 1998, 2010, Lukas 2006, 2013). 


ai 


Manipulirana nemoć 


Gubitkom egzistencijalnih vrednota izgubio se 
osjećaj za vrednote općenito što često dovodi do 
preopterećenosti radi osjećaja da bi morali ima- 
ti sve što imaju drugi, a dragovoljno odricanje 
posatje teško, gotovo nemoguće. Ljudi izbjega- 
vaju odgovornost za vlastiti život i za društvo u 
kome žive, jer nas odgovornost za vlastitu slobo- 
du može dovesti u sukob s očekivanjima okoline 
i društvom, svojevrstan bullying okoline (Frankl 
1998, 2010, Lukas 2006, 2013). 


Povezanost ljubavi i zdravlja 


Medicina 21. stoljeća vrlo često simplificira po- 
jedinca na dvije, često puta i na samo jednu di- 
menziju, pokušavajući krnje liječiti jednu dimen- 
ziju. Takovi pokušaji liječena izolirane bolesti ne 
dovode do ozdravljenja čovjeka, nego samo do 
njegova zalječenja, što u konačnici postaje trajna 
ugroza za čovjeka i njegovu trodimenzionalnost. 
Logoterapijska specifičnost noopsihosomatike 
naglašava kako sam imunološki sustav čovjeka 
ovisi o emocionalnom stanju, a emocionalno pak 
stanje o ispunjenju smisla. Ispunjenje ljudsk- 
og smisla nedvojbeno dovodi do zadovoljstva 1 
stabilnosti duhovne razine, čija je pak stabilnost 
nužna za staloženost osjećaja na duševno-psi- 
hičkoj razini što pak utječe na imunološki sustav 
na tjelesno-fizičkoj razini. Osjećaji nedvojbeno 
snažno utječu na imunološki sustav tako da kod 
velikih uzbuđenja češće nastaju oboljenja ili pak 
kod ekstremnih epidemija ne oboljevaju ka dru- 
gom cilju snažno usmjereni pojedinci. Patološka 
ili razorena ljubav uzrokom je previše boli i pre- 
malo životnog zadovoljstva u životu, što pak bit- 
no utječe na imunitet izlažući organizam nepre- 
kidnom i trajnom stanju prevelike agitiranosti 1 
nesrazmjernog povišenja stresa. Osjećaj gubitka 
smisla života nakon razaranja braka jedan je od 
najstresnijih čimbenika kao 1 smrt supružnika što 
doživljavamo kao ugrozu vlastitom postojanju 
i bitnu ugrozu vlastitom zdravstvenom stanju. 
Smislena životna zadaća je najbolje preventiv- 
no sredstvo u sprječavanju bolesti, kao i najbolje 
terapeutsko sredstvo u njenom izlječenju. Po- 
manjkanje smislene i zdrave ljubavi dovodi do 
pogoršanja emocionalnog stanja i slabljenja imu- 

niteta, a smislena 1 zdrava ljubav djeluje na sta- 
bilnost emocija, duhovno zdravlje i blagostanje 
što poboljšava zdravlje i produžuje život pojed- 
inca. 


Zaključak 


Frankl navodi da je ljubav je najvažniji element 
za očuvanje ljudskog života i najvažniji element 
za očuvanje zdravlja u psihohigijenskom smislu 
(podrazumijevajući trodimenzionalnost ljudske 
osobe). 

